 Prof Ismaaciil Maxamuud Hurre Buubaa oo Wargeyska Geeska Afrika wareysi gaar ah siyey ayaa sidoo kale Xukuumadda Somaliland kula taliyey inay si toos ah u abaarto Turkiga oo qadiyadeeda si cad ugu sharaxdo, si aanu ugu khaldin Somaliya, waxaanu sidoo kale ka hadlay qodobo kale, waxaanu yidhi Jeneral Galaal rayigiisu ayuu ka hadlay, balse suurgal maaha inay Somaliland iyo Somaliya dib u midoobaan, maxa yeelay midnimadii ay 1960-kii midoobeen JSLBu iyo Somaliya, Somaliya ayaa dishay, maantana intaas oo Maamul Gobolada ayey isku qaybisay,waxaana wanaagsan in maadama aanu Somaliya kala tagnay in aanu kala ahaano laba dawladood oo walaalo ah, oo mid walba goonideeda isku taagto, wixii ay isla qaban karaana is la qabtaan, Somalida ku nool gayiga Geeska Afrika ha ahaadeen Somalida Kenya,ha ahaadeen Somalida Itoobiya, ha ahaadeen Jabuuti, ha ahaato Somaliya, ha ahaato JSL haddii Wadan la noqon waayey waxa haboon inaynu kala noqon shan Wadan oo walaalo ah, oo jaar ah oo wax wada qabsada, waxna is tara. 